Eva Ibbotson

Eva Ibbotson (alk. Maria Charlotte Michelle Wiesner, 21. tammikuuta 1925 Wien, Itävalta – 20. lokakuuta 2010 Newcastle, Iso-Britannia) oli brittiläinen lasten- ja nuortenkirjailija. Hänen ensimmäinen suomennettu teoksensa on Pelastakaa kummitukset (1979), tuorein on vuonna 2005 ilmestynyt Kazanin tähti.

Ibbotson syntyi Itävallassa. Hänen äitinsä oli näytelmäkirjailija Anna Gmeyner, isä fysiologi. Vanhemmat erosivat varhain, ja isä muutti Britanniaan. Adolf Hitlerin noustua valtaan 1933 Ibbotson muutti isänsä luokse, ja myöhemmin myös uudelleen avioitunut äiti muutti Britanniaan. Ibbotson kävi koulunsa sisäoppilaitoksessa ja opiskeli fysiologiaa Lontoon yliopistossa. Hän jatkoi tutkijana Cambridgen yliopistossa, mutta eläinkokeet tuntuivat stressaavilta, ja avioiduttuaan Alan Ibbotsonin kanssa hän keskittyi kotiin ja neljään lapseen. Lasten ollessa pieniä hän ryhtyi kirjoittamaan lyhyitä tarinoita. Kun nuorin poika aloitti koulun, Ibbotson kirjoitti ensimmäisen täyspitkän romaanin ja jatkoi sittemmin kirjoittamista lapsille ja aikuisille.

Suomennetut teokset 
Pelastakaa kummitukset, 1979
Voi noita noitia!, 1982
Aaveet muuttavat länteen, 1992
Aika hyviä noidiksi, 1994
Haamupartio ja kadonnut prinssi, 1995
Virta vie viidakkoon, 2003
Kazanin tähti, 2005

Lähteet 
 Elämäkerta, teokset haastattelu   luettu 18.3.2007
 Deutschlandfunk, haastattelu  luettu 18.3.2007

Aiheesta muualla 

 Mari Viertola: Virta vie viidakkoon. Turun sanomat 11.9.2003.
 Maria Loikkanen: Kazanin tähti. Uusi Nainen nettikirjahvila 6/2005.
 Johannes Keltto: Iso-Britannia, lastenkirjallisuuden Hollywood. Maailmankirjat 19.9.2007.

Brittiläiset lasten- ja nuortenkirjailijat
Vuonna 1925 syntyneet
Vuonna 2010 kuolleet